recursal/SuperWikiNEXT-32B huggingface dataset:
**அந்தோனி** என்பவர் தூத்துக்குடியை அடுத்த புன்னைக்காயல் என்னும் ஊரில் 16ஆம் நூற்றாண்டின் இறுதியில் *சந்தந்தோனியார் அம்மானை* என்னும் தமிழ்ச் சிற்றிலக்கியத்தை உருவாக்கிய புலவர் ஆவார்.

என்றீக்கே என்றீக்கசு என்பவரோடு தொடர்பு
--------------------------------------

புலவர் அந்தோனி தமிழகத்தில் தமிழ்ப்பணியும் இறைபணியும் ஆற்றிய என்றீக்கே என்றீக்கசோடு (1520-1600) தொடர்பு கொண்டிருந்தார். என்றீக்கசு பாதிரியார் தாம் எழுதிய "அடியார் வரலாறு" (*Flos Sanctorum*) என்னும் நூலில் புனித அந்தோனியாரின் வரலாற்றை "சுத்தவாளர் அந்தோனி" என்னும் தலைப்பில் பதிவு செய்திருந்தார்.

என்றீக்கசின் வேண்டுகோளுக்கு இணங்க புலவர் அந்தோனி புனித அந்தோனியாரின் வரலாற்றை அம்மானை வடிவத்தில் "சந்தந்தந்தோனியார் அம்மானை" என்ற பெயரில் 1586-1600 காலகட்டத்தில் ஆக்கினார் என்று தெரிகிறது.

சந்தந்தோனியார் அம்மானை
----------------------

புலவர் அந்தோனி பாடிய இந்த அம்மானை தமிழ்ச் சிற்றிலக்கிய வகையைச் சார்ந்தது. "சந்தந்தோனியார்" என்னும் பெயர் "சந்த்+அந்தோனியார்" என்னும் இருசொற்களின் தொகுப்பாகும். "சந்த்" என்னும் சொல் "sanctus" என்னும் இலத்தீன் மூலத்திலிருந்து போர்த்துகீசிய மொழிவடிவம் பெற்றது. அதற்கு "புனித, புனிதர்" (*saint, holy*) என்பது பொருள். 

சந்தந்தோனியார் அம்மானை பிற்காலத்தில் புனித பதுவை அந்தோனியார் அம்மானை என்னும் பெயர் பெற்றது. நூலின் முதற்பதிப்பு 1892ஆம் ஆண்டு திரிகோணமலை அ.இன்னாசித்தம்பி என்பவரால் யாழ்ப்பாணம் அச்சுவேலி பதிப்பத்தால் வெளியிடப்பட்டுள்ளது. அதன்பின் பல பதிப்புகளைக் கடந்து 1992ஆம் ஆண்டு ஆ.பி அந்தோனி இராசு என்பவரால் திருச்சிராப்பள்ளியில் முதற்பதிப்பின் நூற்றாண்டு விழாப்பதிப்பாக வெளிவந்துள்ளது.

நூலின் உள்ளடக்கம்
-----------------

இந்த அம்மானையில் அந்தோனியார் பிறப்புமுதல் அவர் செய்த அற்புதங்கள், அவர் 1231ஆம் ஆண்டு சூன் 13ஆம் நாள் இறையடி சேர்தல், உடனிருந்த குருக்கள் அவரது உடலை பதுவை நகரில் அடக்கம் செய்தல் ஆகிய அனைத்து வரலாற்றையும் புலவர் பாடியுள்ளார்.

கோவேறு கழுதை நற்கருணையை வணங்கிய கதை
-----------------------------------

கிறித்தவ மறை உண்மையானதாக இருந்தால் கிறித்தவர்கள் போற்றும் நற்கருணையைத் தனது கோவேறு கழுதை வணங்குமாறு செய்ய வேண்டும் என்று தீயவர் ஒருவர் சபதம் செய்தார். அந்தோனியார் நற்கருணைய்டன் வர கழுதை தன்முன் போடப்பட்ட புல்லையும் தண்ணீரையும் பாராமல் நற்கருணையை நோக்கி ஒடி மண்டியிட்டு வணங்கியதாம். இதனைக் கவிஞர்:

> "பாவப் பதிதன் பகர்ந்த உரைப்படி   
> 
> 
> 
> கோவக் கழுதைதனைக் கூடியபேர்கள் முன்னே   
> 
> மூன்று நாள்கட்டி முதிய பசியெழுப்பி   
> 
> 
> 
> ஈண்டு சபையில் எதிர்கொண்டு போகலுற்றான்   
> 
> புல்லுச் சுமையொருவன் புனலொருவன் கொண்டுவர   
> 
> 
> 
> எல்லாரும் வேசரிமுன் இட்டார் புல்தண்ணீரை   
> 
> புல்லும் அருந்தாமல் புனலையும் கண்பாராமல்   
> 
> 
> 
> நல்லோன் கரத்திருக்கும் நற்கருணையைப் பார்த்து   
> 
> முட்டிட்டு வேசரிதான் முந்தும் தலைகுனிந்து   
> 
> 
> 
> இட்டம் புரிந்தவகை எல்லாரும் கண்டார்கள்."

என்று பாடுகிறார்.

நூல் ஆதாரம்
-----------

1. ↑  முனைவர் இர. ஆரோக்கியசாமி, *கிறித்தவ இலக்கிய வரலாறு*, பூரண ரீத்தா பதிப்பகம், தஞ்சாவூர் (வெளியீடு: கிறித்தவ ஆய்வு மையம், திருச்சிராப்பள்ளி), 2010, பக். 58-59.
**ரெங்கவிலாஸ்** ஜெயா தொலைக்காட்சியில் திங்கள் முதல் வெள்ளி வரை இரவு 9 மணிக்கு ஒளிபரப்பான மெகாதொடர் ரெங்கவிலாஸ். சின்னத்திரையில் இதுவரை இல்லாத அளவுக்கு அதிக நட்சத்திரங்கள் நடித்த தொடர் என்ற பெருமை ‘ரெங்கவிலாசுக்கு’ கிடைத்திருக்கிறது. இயக்குநர் மணிபாரதி இயக்கி வரும் இந்த தொடரில் ஜெயசித்ரா, ராதாரவி, வடிவுக்கரசி, டெல்லி குமார், பூவிலங்கு மோகன், அனுராதா கிருஷ்ணமூர்த்தி உள்ளிட்ட எக்கச்சக்க நட்சத்திரங்கள் நடித்தார்கள். 

இந்த தொடர் பெப்ரவரி 21ம் திகதி முதல் நிறைவு பேன்றது.

நடிகர்கள்
---------

* ஜெயசித்ரா
* ராதாரவி
* வடிவுக்கரசி
* டெல்லி குமார்
* பூவிலங்கு மோகன்
* அனுராதா கிருஷ்ணமூர்த்தி

மற்றும் பலர்.

படபிடிப்பு
----------

‘சின்னத்திரையில் ஒரு சினிமா’ என்ற அடைமொழியுடன் தொடரும் இந்த தொடரின் கதை ஸ்ரீரங்கத்தில் நிகழ்வதாக அமைக்கப்பட்டிருக்கிறது. அதனால் படப்பிடிப்பும் அங்கேயே நடந்தது.

குறிப்புகள்
-----------

1. ஜெயசித்ரா – ராதாரவி நடிக்கும் ‘ரெங்கவிலாஸ்’: ஜெயாடிவியில் புதிய தொடர்
[*தொடர்பிழந்த இணைப்பு*]

இவற்றை பார்க்க
--------------

* ஜெயா தொலைக்காட்சி நிகழ்ச்சிகளின் பட்டியல்

வெளி இணைப்புகள்
---------------

* ஜெயா தொலைக்காட்சி வலையகம்
[*தொடர்பிழந்த இணைப்பு*]
* ஜெயா தொலைக்காட்சி யூட்யுப்
[*தொடர்பிழந்த இணைப்பு*]
* ஜெயா தொலைக்காட்சி வலையகம்
* ஜெயா தொலைக்காட்சி யூட்யுப்
இந்தியக் கொடி
**இந்திய தேசியக்கொடி சட்டம்** என்பது இந்திய தேசியக்கொடியின் உபயோகம் குறித்து இயற்றப்பட்ட பல்வேறு விதிகளின் தொகுப்பாகும்.

வரலாறு
------

தேசியக்கொடியை தயாரிக்கும்பொழுது கடைபிடிக்க வேண்டிய வழிமுறைகளை இந்திய தர நிர்ணய கூட்டமைப்பு வலிந்து செயற்படுத்தும் பொறுப்பை பெற்றுள்ளது. இச்சட்டததை மீறுபவர்கள் மிக கடுமையான தண்டனைகளையும், அபராதங்களையும் சந்திக்க நேரிடும். 2002ம் ஆண்டு எழுதப்பட்ட இச்சட்டத்துடன் இந்திய முத்திரை மற்றும் பெயர் (ஒழுங்கமுறை) சட்டம் 1950 மற்றும் தேசிய சின்ன அவமதிப்பு தடுப்புச்சட்டம்,1971 ஆகிய சட்டங்களும் ஒன்றிணைக்கப்பட்டது. இச்சட்டத்திற்கு முன் அமலிலிருந்த இந்திய கொடி விதி மிகவும் இறுக்கமான கட்டுப்பாடுகளைக் கொண்டிருந்தாலும். குடிமக்கள் தங்கள் இல்லங்களில் தேசியக்கொடியை ஏற்ற அனுமதிக்காத காரணத்தினாலும் மிகவும் விமர்சிக்கப்பட்டது. ( அரசு அமைப்புகளும், அரசு அலுவலகங்கள் மட்டுமே கொடியை பறக்கவிட அனுமதிக்கப்பட்டிருந்தது). 

2002ல் வடநாட்டு தொழிழதிபரும், அரசியல்வாதியுமான நவீண் ஜிண்டாலால் தொடரப்பட்ட ஒரு வழக்கில் இந்திய உச்ச நீதிமன்றம் அளித்த தீர்ப்பில் இந்தியர் அனைவரும் அவரவர் இல்லங்களில் இந்தியக்கொடியை உயர பறக்கவிடும் உரிமையை வழங்கியது. 2005ல் இச்சட்டம் திருத்தப்பட்டு இந்திய தேசியக்கொடி இடுப்பிற்கு கீழ் அணியக்கூடாது போன்ற சில விதிகள் எழுதப்பட்டு மேம்படுத்தப்பட்டது. இதில் கொடியை கால்சட்டையாக அணிவதற்கு தடை விதித்தது.

வரையறுக்கப்பட்ட கொடி தயாரிப்பு முறை
-----------------------------------

கொடியின் அளவுகள்| அளவு | மி.மீ |
| --- | --- |
| 1 | 6300 × 4200 |
| 2 | 3600 × 2400 |
| 3 | 2700 × 1800 |
| 4 | 1800 × 1200 |
| 5 | 1350 × 900 |
| 6 | 900 × 600 |
| 7 | 450 × 300 |
| 8 | 225 × 150 |
| 9 | 150 × 100 |

இந்தியா குடியரசு நாடாகிய பிறகு, 1951-ல் இந்திய தர நிர்ணய கூட்டமைப்பினால் தேசியக்கொடிக்கு முதன்முதலாக அளவுமுறை நிர்ணயிக்கப்பட்டது. இநத அளவு முறை சர்வதேச அளவுமுறைக்கு ஏற்ப மெட்ரிக் அளவுமுறையாக 1964-ல் மாற்றப்பட்டது. பின்னர் ஆகஸ்ட் 17, 1968 இல் இவ்வளவு முறை மேம்படுத்தப்பட்டது. இநத அளவு முறை கொடியின் நீள, அகலம், நிறங்களின் அளவு,அடர்த்தி, பளபளப்பு, துணியின் தரம் மற்றும் கொடிக்கயிற்றின் தரத்தைப்பற்றியும் விவரிக்கின்றது. கொடித்தயாரிப்பில் இவ்விகிதாச்சாரங்களை மீறுவது மிகப்பெரிய குற்றமாக கருதப்பட்டு அபராதம் அல்லது சிறைவாசமோ அல்லது இரண்டும் தண்டனையாக வழங்கப்படுகிறது. 

கொடித்துணி, காதி என்கிற கைத்தறித் துணியில் மட்டுமே இருக்கவேண்டும். பருத்தி, பட்டு மற்றும் ஆட்டு உரோமம்(உல்லன்)இவற்றில் ஒன்றால் நெய்யப்பட்ட கைத்தறித்துணியாகத்தான் இருக்கவேண்டும். கொடியின் முக்கிய மூவர்ண பாகம் காதி-பண்டிங் என்கிற நெசவாலும், பழுப்பு நிற கம்பத்தில் இணைக்கும் பாகம் காதி-டக் என்கிற நெசவு, ஆகிய இரு வகை கைத்தறித்துணியால் உருவாக்கப்பட்கிறது.

காதி சாதாரண துணி போல் இரன்டு இழைகள் கொண்டு நெய்யப்படாமல் மூன்று இழைகளால் நெய்யப்படுகிறது. இந்த வகை நெய்தல் மிகவும் அரிதான ஒன்றாகும். இந்தியாவில் பன்னிரெண்டுக்கும் குறைவான நெசவாளர்களே இதை செய்கின்றனர்.

உசாத்துணை
---------

புற இணைப்புகள்
--------------

* இந்திய தேசியக்கொடி சட்டம் (இந்திய உள்துறை அமைச்சக ஆங்கில வலையிணைப்பு) பரணிடப்பட்டது 2013-01-21 at the வந்தவழி இயந்திரம்
* இந்தியகொடிச்சட்டம் 2002, ஒரு ஆய்வு (ஆங்கில இணைப்பு)
* நீதிமன்ற வழக்கை பற்றிய மேலதிக தகவல்கள் (ஆங்கில இணைப்பு)
**டீசல் பொறி** எனப்படுவது ஒரு வகையான உள் எரி பொறி ஆகும். இது அமுக்குவதால் உண்டாகும் வெப்பத்தை வைத்து எரிப்பு அறையிலுள்ள எரிபொருளை எரிய வைக்கிறது. எரிம-வளிமக் கலவையை எரிய வைக்கத் தீப்பொறி பயனாகும் எரியூட்டு-பொறியிலிருந்து (spark-ignition engine) இது மாறுபட்டது. இப்பொறி டீசல் என்பவரால் 1893 ஆம் ஆண்டில் உருவாக்கப்பட்டது. மேலும் இதன் பற்றிக்கொள்ளும் வெப்பநிலை பெட்ரோலை ஒப்பிடும்போது குறைவு. அதனால் இதில் எரியூட்டு (Sprak) என்ற சாதனம் தேவையில்லை.

டீசல் பொறி அதன் உயர் அமுக்கு விகிதம் காரணமாக உள் அல்லது வெளி எரி பொறியினை விட உயர் வெப்பப் பயனுறுதியைக் கொண்டுள்ளது, குறைந்த வேகமுடைய டீசல் பொறிகள் 50% இற்கும் அதிக பயனுறுதியைக் கொண்டுள்ளது.

டீசல் பொறிகள் இரண்டு மற்றும் நான்கு ஸ்ட்ரோக் வகைகளில் உற்பத்தி செய்யப்படுகின்றன. இவை ஆரம்பத்தில் நிலையான நீராவி இயந்திரங்களிற்கான திறமிக்க மாற்றுதலாக பயன்படுத்தப்பட்டன. 1910 முதல் நீர்மூழ்கிகள், கப்பல்களில் பயன்படுத்தப்பட்டு வருகின்றன. பின்னர் நகரூர்திகள், டிரக்குகள், கனரக கருவிகள் மாற்றும் மின் பிறப்பாக்கும் நிலையங்களில் பயனுக்கு வந்தன. 1930களில் மெதுவாக ஒரு சில தானுந்துகளில் பாவனைக்கு வந்தன. 1970லிருந்து ஐக்கிய அமெரிக்காவில் சாலையில் செல்கின்ற மற்றும் சாலையில் செல்லாத டீசல் பொறி வண்டிகளின் பயன்பாடு அதிகரித்தன. 2007 இன் படி ஐரோப்பாவில் விற்பனையாகும் புதிய கார்களில் 50% டீசல் ஆகும்.
**ஆன்டிசே (**Andisheh ; பாரசீக மொழி: انديشه‎, பிற பெயர்கள்: Andīsheh) என்பது சாகியர் கவுண்டியின் மத்திய மாவட்டத்தில் உள்ள ஒரு நகரமாகும். 2006 ஆம் ஆண்டு மக்கள் தொகை கணக்கெடுப்பின்படி, இந்நகரத்தில் 19,945 குடும்பங்களில், 75,596 நபர்கள் வசித்ததாகப் புள்ளி விவரங்கள் கூறுகின்றன. இருப்பினும், ஈரானில் கடந்த மக்கள் தொகை கணக்கெடுப்பில், இந்த நகரத்தின் மக்கள் தொகை சுமார் 116,063 ஆகும். 2016 ஆம் ஆண்டு மக்கள் தொகைக் கணக்கெடுப்பின்படி, ஒட்டுமொத்த ஈரான் நகரங்களின் மக்கள் தொகை அடர்வில், இந்த நகரம் 85 வது இடத்தினைப் பெறுகிறது. 2003 ஆம் ஆண்டு, இந்த நகராட்சி தொடங்கப்பட்டது.

ஆன்டிசே ஒரு புதிய திட்டமிடப்பட்ட நகரம் ஆகும். இது தெகுரான் நகரிலிருந்து 30 கிலோமீட்டர்கள் (19 mi) தொலைவில் அமைந்துள்ளது.இதன் வடமேற்குத் திசையில் சாரியார் நகரமும், தென்கிழக்கில் காரஜ் நகரமும் அமைந்துள்ளது.

2000 ஆம் ஆண்டில், இந்த புதிய குடியேற்ற நகரத்தில் குடியேறியவர்களின் எண்ணிக்கை 31,650 ஆக இருந்தது. மேலும் "மூன்றாம் திட்டத்தின்" முடிவில் இந்த எண்ணிக்கை 50,000-தை எட்டும் என்று எதிர்பார்க்கப்படுகிறது. ஆன்டிசே நகரத்தில் 150,000 குடியிருப்பாளர்கள் வாழ்வதற்கு ஏற்ற, உட்கட்டமைப்புகளைக் கொண்டுள்ளது.

2015 ஆம் ஆண்டில், 'தங்கநீர் நீச்சல் குளம்' கட்டப்பட்டது. இதில் ஆண்களுக்கும், பெண்களுக்கும், தனித்தனியே இரண்டு வளாகங்கள் உள்ளன. ஒவ்வொரு வளாகத்திலும் நீச்சல் குளம் (ஆழம் 4 மீட்டர்), குழந்தைகள் குளம், உலர்ந்த கல்நீராவிக்குளியலகம், நீராவி அறை, மகிழ்நீர்த் தொட்டி, ஒரு குளிர்ந்த நீர் குளம், மூடுபனியரங்கம், மழைச் சுரங்கம், காபி கடை ஆகியவை உள்ளன. மேலும் காண்க: கோல்டன்வாட்டர்ஸ் வலைத்தளம்

மக்கள் தொகை
-----------

பொதுவாக ஈரான் நாட்டில் நகரங்களில் மக்கள் குடியேற்றம், இருபதாம் நூற்றாண்டின் பிற்பகுதியில் இருந்து, வேகமாக அதிகரித்து வருகின்றது என ஐக்கிய நாட்டு ஆய்வுகள் கூறுகின்றன. இந்த நாட்டில் ஒவ்வொரு ஐந்து ஆண்டுகளுக்கும் ஒரு முறை மக்கள் தொகைக் கணக்கெடுப்பு எடுக்கப்படுகின்றது. 2016 ஆம் ஆண்டு எடுக்கப்பட்ட தொகை கணக்கெடுப்பின்படி நகரத்தின் மக்கள் தொகை 116,062 நபர்கள் இருந்தனர். இதற்கு முன் எடுக்கப்பட்ட அரசின் மக்கள் தொகை கணக்கெடுப்பின்படி, 2011 ஆம் ஆண்டு, 96,807 நபர்கள் இருந்தார்கள். தற்பொழுது உள்ள மக்கள் தொகை எண்ணிக்கையுடன் ஒப்பிடும்போது, இந்நகரத்தின் மக்கள்தொகை அடர்வு +19.89% அதிகரித்துள்ளது.

போக்குவரத்து
------------

இந்த நகரத்தை தெகுரான் மற்றும் கராஜுடன் நகரங்களுடன் இணைக்க , ஆன்டிசே நகராட்சி நடத்தும் ஆன்டிசே நகராட்சி பேருந்து அமைப்பும், புறநகர் பேருந்து அமைப்பும் தனித்தனியே இயக்கும், பேருந்துகள் பயன்படுகின்றன.

காட்சியகம்
----------

* 
*

குறிப்புகள்
-----------

1. 1 2
2. ↑  Asia-Pacific Population Journal, United Nations. "A New Direction in Population Policy and Family Planning in the Islamic Republic of Iran". 14 February 2009 அன்று மூலம் பரணிடப்பட்டது. 14 April 2006 அன்று பார்க்கப்பட்டது.
3. ↑  "Iran – population". Countrystudies.us. 18 June 2011 அன்று பார்க்கப்பட்டது.

வெளி இணைப்புகள்
---------------

* ஆண்டிஷே பற்றிய அரசாங்க வலைப்பக்கம்
**ரெடி ஸ்டெடி போ** என்பது விஜய் தொலைக்காட்சியில் ஒளிபரப்பாகும் ஒரு பொழுதுபோக்கு விளையாட்டு நிகழ்ச்சியாகும். இந்த நிகழ்ச்சியை சரவணன் மீனாட்சி (பகுதி 3) புகழ் ரியோ ராஜ் மற்றும் தொகுப்பாளர் ஆண்ட்ரூஸ் இணைத்து தொகுத்து வழங்குகின்றனர். பெண் போட்டியாளர்கள் மட்டுமே கலந்து கொள்ளும் இந்த நிகழ்ச்சி ஆட்டம், பாட்டம், விளையாட்டு என முற்றிலும் பொழுதுபோக்கு கலந்த ஒரு விளையாட்டு நிகழ்ச்சியாகும். இந்த நிகழ்ச்சியின் முதல் பருவம் சூன் 18, 2017 முதல் ஜூன் 10, 2018 வரை ஒளிபரப்பாகி 51 அத்தியாங்கக்ளுடன் நிறைவு பெற்றது.

ரெடி ஸ்டெடி போ நிகழ்ச்சியின் பருவம் 2 ஜனவரி 6ம் தேதி 2019 முதல் ஒவொரு ஞாயிற்றுக்கிழமைகளும் மதியம் 1 மணிக்கு ஒளிபரப்பாகி மே 19, 2019ஆம் அன்று நிறைவு பெற்றது..

பருவம் 1
--------

பருவம் ஒன்றில் ஒரு அணியில் மூன்று பெண்கள் வீதம் ஒவ்வொரு வாரமும் இரண்டு அணிகள் நிகழ்ச்சியில் கலந்து கொண்டனர். இரண்டு போட்டியாளர்கள் கட்டிப்புடிச்சு அவங்களுக்கு இடையில இருக்குற பலூனை உடைத்தல், தலையில் மண்பானையை அடுக்கி வைத்து அசையாமல் நின்றல் போன்ற விளையாட்டுகள் இருந்தது.

இந்த நிகழ்ச்சியில் கல்லுரியில் படிக்கும் பெண்கள், விஜய் தொலைக்காட்சி தொடர்களில் நடிக்கும் பநடிகைகள், வேறு தொலைக்காட்சி நடிகைகள் போன்ற பலர் பங்குபெற்றனர்.

### பங்குபெற்றவர்கள்

* ஆலியா மனசா
* சரண்யா
* பிரியங்கா
* நந்தினி
* கவிதா
* காயத்திரி யுவராஜ்
* ஜூலி
* ஜனனி

மேற்கோள்கள்
-----------

1. ↑  "'Ready Steady Po' to be back with a bang" (ஆங்கிலம்). timesofindia.indiatimes.com. Dec 28, 2018 அன்று பார்க்கப்பட்டது.
2. ↑  "விஜய் டிவியில் 'ரெடி ஸ்டெடி போ' சீசன் 2". 4tamilcinema.com. ஜனவரி 7, 2019 அன்று மூலம் பரணிடப்பட்டது. Jan 4, 2019 அன்று பார்க்கப்பட்டது.

வெளி இணைப்புகள்
---------------

* விஜய் டிவி யூ ட்யுப்
* விஜய் டிவி வலையகம்

| * பா
* உ
* தொ
விஜய் தொலைக்காட்சியில் : ஒளிபரப்பாகும் நிகழ்ச்சிகளின் பட்டியல் |
| --- |
| தொடர்கள் | 
* காற்றுக்கென்ன வேலி
* பாவம் கணேசன்
* செல்லம்மா
* நம்ம வீட்டு பொண்ணு
* தென்றல் வந்து என்னைத் தொடும்
* முத்தழகு
* சிப்பிக்குள் முத்து
* பாரதிதாசன் காலனி
* மௌன ராகம் 2
* தமிழும் சரஸ்வதியும்
* பாண்டியன் ஸ்டோர்ஸ்
* பாக்கியலட்சுமி
* பாரதி கண்ணம்மா
* ராஜா ராணி–2
* ஈரமான ரோஜாவே–2

 |
| நிகழ்ச்சிகள் | 
* மிஸ்டர் அண்ட் மிசஸ் சின்னத்திரை 3
* நீயா நானா
* குக்கு வித் கோமாளி 3
* ராஜூ வீட்டுல பார்ட்டி

 |
1965 ஆம் ஆண்டு இந்திய இராணுவத்தால் மேற்கொள்ளப்பட்ட மூன்றாவது எவரெசுட்டு சிகர பயணத்திட்டத்திற்காக வெளியிடப்பட்ட அஞ்சல் வில்லை
2015 ஆம் ஆண்டு மே மாதம் 20 அன்று பொன்விழா ஆண்டு நாளில் பிரதமர் நரேந்திர மோதி மூன்றாவது எவரெசுட்டு சிகர பயணக் குழுவினை சந்தித்தார்
பிரதமர் நரேந்திர மோதி மூன்றாவது எவரெசுட்டு சிகர பயணக் குழுவினரும்
**அவ்தார் சிங் சீமா** *(Avtar Singh Cheema)* எவரெசுட்டு சிகரத்தை ஏறிய முதல் இந்திய மனிதராகவும் உலகின் பதினாறாவது நபராகவும் அறியப்படுகிறார்.  1933 முதல் 1989 ஆம் வரையிலான காலத்தில் இவர் வாழ்ந்தார். இரண்டு தோல்விகளுக்குப் பின்னர் மேலும் 8 பேருடன் இவர் எவரெசுட்டு சிகரத்தை ஏறும் 1965 ஆம் ஆண்டு இந்திய இராணுவத்தால் மேற்கொள்ளப்பட்ட மூன்றாவது பயணத்திட்டத்தில் ஒரு பகுதியாக இருந்தார். இந்திய எவரெசுட்டு பயணக்குழுவினர் 1965 ஆம் ஆண்டு மே 20 அன்று 9 மலையேறுபவர்களை எவரெசுட்டின் உச்சியில் நிறுத்தியது. இச்சாதனை 17 ஆண்டுகள் நீடித்தது. எம் எசு. கோக்லி இக்குழுவின் தலைமை பொறுப்பில் இருந்தார். நவங் கோம்பு, சோனம் கியாட்சோ,சோனம் வாங்கியால் , சந்திர பிரகாசு வோரா , ஆங் காமி, எச்.பி.எசு.அலுவாலியா, அரீசு சந்திர சிங் ராவத்து மற்றும் பு தோர்யி ஆகியோர் சீமாவுடன் மலையேற்ற குழுவில் இடம்பெற்றிருந்தனர்.  அப்போது சீமா 7 ஆவது பிஎன் வான்குடை இராணுவப் படையின் தலைவராக இருந்தார். பின்னர் இவர் கர்னலாக பதவி உயர்வு பெற்றார். 
அவ்தார் சிங் சீமாவின் சாதனைகளுக்காக 1965 ஆம் ஆண்டில் அருச்சுனா விருதும்  பத்மசிறீ விருதும்  வழங்கப்பட்டன.

மேற்கோள்கள்
-----------

1. ↑  "Autar Singh Cheema -". *www.everesthistory.com*.
2. ↑  "First successful Indian Expedition of 1965-". *www.istampgallery.com*.
3. ↑  "First successful Indian Expedition of 1965-". *www.thebetterindia.com*.
4. ↑  "First successful Indian Expedition of 1965-". *www.youtube.com*.
5. ↑  Kohli, M. S. (December 2000). *Nine Atop Everest-First successful Indian Expedition of 1965-*. பன்னாட்டுத் தரப்புத்தக எண்:9788173871115. .
6. ↑  "The first Indians on Everest-First successful Indian Expedition of 1965-". *www.livemint.com*.
7. ↑  "The first Indians on Everest-First successful Indian Expedition of 1965-". *www.himalayanclub.org*.
8. ↑  "EverestHistory.com: A. S. Cheema". 2009-10-14 அன்று மூலம் பரணிடப்பட்டது. 2010-02-13 அன்று பார்க்கப்பட்டது.
9. ↑  "Arjuna Award for The first Indians on Everest on 1965-". *www.sportsauthorityofindia.nic.in*. 2019-08-08 அன்று மூலம் பரணிடப்பட்டது. 2020-11-29 அன்று பார்க்கப்பட்டது.
10. ↑  "Padma Shree for The first Indians on Everest on 1965-". *www.dashboard-padmaawards.gov.in*. 2020-10-21 அன்று மூலம் பரணிடப்பட்டது. 2020-11-29 அன்று பார்க்கப்பட்டது.
தென் செயினே(Cheyenne) பேரவை 44 தலைவர் (Lawrence Hart, Darryl Flyingman, Harvey Pratt) ஓக்லஹோமா நகரம், 2008
பிளெயின்சு இந்தியன்சு (ஆங்கிலம்: Plains Indians) என ஐரோப்பியரால் அடையாளப்படுத்தப்படும் **சமவெளிப் பழங்குடிகள்** வட அமெரிக்காவின் பெரு சமவெளிப் பகுதிகளில் வசித்து வந்த பழங்குடி மக்கள் ஆவர். சமவெளிப் பழங்குடிகள் எனப்படுவர்கள் தமக்கான மொழிகளையும், பண்பாட்டையும், வாழ்வியலையும் கொண்ட பல்வேறு குடிகளைச் சேர்ந்தவர்கள் ஆவர்.
இவர்கள் ஐரோப்பிய காலனித்துவ அரசுகளான கனடாவையும் ஐக்கிய அமெரிக்காவையும் எதிர்த்து நெடுங்காலம் நடத்திய, நடத்திவரும் எதிர்ப்புப் போராட்டங்களாலும், இவர்களின் பண்பாட்டு வாழ்வியல் தனித்துவங்களாலும் பரவலாக அறியப்படுகிறார்கள். வட அமெரிக்கப் பழங்குடிகள் என்றவுடன் இலக்கியத்திலும், ஓவியத்திலும் ஊடகங்களிலும் பெரும்பாலும் சித்தரிக்கப்படும் மக்கள் இந்த குடிகளைச் சார்ந்தவர்களே.

இவற்றையும் பார்க்க
------------------

* அமெரிக்க காட்டெருதை சமவெளி பழங்குடிகள் பயன்படுத்திய வழிகள்

மேற்கோள்கள்
-----------

1. ↑  OSBI Forensic Art
2. ↑  Brown
3. ↑  "Preamble." *Constitution of the Pawnee Nation of Oklahoma.* பரணிடப்பட்டது 2013-10-07 at the வந்தவழி இயந்திரம் Retrieved 5 Dec 2012.
**காயத்ரி ஆறு (Gayatri River)** இந்தியாவில், மகாராட்டிர மாநிலத்தில் சதாரா மாவட்டத்தில் உற்பத்தியாகும் இந்த ஆறு, கிருஷ்ணா ஆற்றின் துணை ஆறாகும். இந்த ஆறு மேற்குத் தொடர்ச்சி மலைத்தொடரில் உள்ள பழைய மகாபலீஸ்வருக்கு அருகில் உள்ள பஞ்சகங்கை ஆலயத்தின் பகுதியிலிருந்து தொடங்குகிறது.

இந்த ஆறு தென்னிந்தியாவின் மிகப்பெரிய மூன்று ஆறுகளுள் ஒன்றான கிருஷ்ணா ஆற்றுடன் *காரத்* என்ற இடத்தில் சந்திக்கிறது. இந்த ஆறானது மிகச்சிறியதும், மெதுவாக ஓடக்கூடியதும் ஆகும்.

புவியியலும் வரலாறும்
--------------------

மஹாபலீஸ்வர் என்பது கிருஷ்ணா ஆறு, கொய்னா ஆறு, *சாவித்திரி ஆறு*, வீணா ஆறு மற்றும் காயத்ரி ஆறு ஆகிய ஐந்து ஆறுகளின் பிறப்பிடம் ஆகும். பழைய மகாபலீஸ்வர் என்ற இடத்தில் உள்ள பஞ்சகங்கை என்ற கோயிலே இந்த ஆறுகளின் மூலமாக உள்ளது. புகழ் பெற்ற பழைய மகாபலீஸ்வரில் உள்ள புராதன சிவாலயத்தில் உள்ள பசு ஒன்றின் சிலையின் முகட்டில் இருந்து ஆறுகளின் தொடக்க இடம் அமைந்திருந்தது. இந்த உற்பத்தி மூலமானது, சாவித்திரியால் மும்மூர்த்திகள் சாபம் பெற்றதன் விளைவாக விஷ்ணு எடுத்த தோற்றமே அந்த முகடாகும் என புராணங்கள் சொல்கின்றன. வெண்ணாறு மற்றும் கொய்னா ஆறு ஆகியவை சிவன் மற்றும் பிரம்மா ஆகியோரின் வடிவங்கள் எனவும் புராணங்கள் கூறுகின்றன. காயத்ரி உள்ளிட்ட 4 ஆறுகளும் அந்த பசு சிலையின் வாயிலிருந்தே உற்பத்தியாகின்றன. இவை அனைத்தும் கிருஷ்ணா ஆற்றுடன் கலப்பதற்கு முன்பாக சற்றுத் தொலைவு பயணிக்கின்றன. இந்த மாபெரும் கிருஷ்ணா ஆறானது, மகாராட்டிரம், கர்நாடகா மற்றும் ஆந்திரப்பிரதேசம் ஆகிய மாநிலங்கள் வழியாகப் பாய்கிறது.

இதனையும் காண்க
--------------

* மஹாபலீஸ்வரில் பீடபூமியில் உற்பத்தியாகும் பிற நான்கு ஆறுகள்:

1. கிருஷ்ணா ஆறு
2. கொய்னா ஆறு
3. சாவித்திரி ஆறு
4. வெண்ணா ஆறு

மேற்கோள்கள்
-----------

1. ↑  *india-reports.com* (indiastudychannel.com). . Missing or empty `|title=` (help)*india-reports.com* (indiastudychannel.com). .
2. ↑  "404". 2007-12-14 அன்று மூலம் பரணிடப்பட்டது. 2018-09-10 அன்று பார்க்கப்பட்டது.
**காயத்ரிபாலா பாண்டா** (பிறப்பு:17 ஏப்ரல் 1977) ஒடியா மொழி பெண் எழுத்தாளர் ஆவார். இவர் புனைவு கதை எழுத்தாளர், பத்திரிக்கையாளர் , இலக்கிய விமர்சகர் என்ற பன்முகத்தன்மை வாய்ந்தவர்.

வாழ்க்கை
--------

உத்கல் பல்கலைக்கழகத்தில் நூலக மற்றும் தகவல் அறிவியல் முதுகலைப் பட்டத்தில் தங்க பதக்கம் பெற்றுள்ளார். பெண்கள் படும் வேதனைகள், பெண்கள் எதிர்கொள்ளும் சமூக அநீதிகள் மற்றும் ஏற்றத்தாழ்வுகள் ஆகியவை அவரது கவிதைகளின் முக்கிய கருப்பொருள்களாக உள்ளன. முன்னணி ஒடியா செய்தித்தாளான ‘சம்பத்’ பத்திரிகையின் பத்திரிகையாளராக அவர் பணியாற்றியுன்னார். இவருடைய படைப்புகள் பல மொழிகளில் மொழிபெயர்க்கப்பட்டுள்ளன. இவர் 11 கவிதை தொகுப்புகள் (கவிதைத் தொகுப்புகளில் இரண்டு இந்தியில் மொழிபெயர்க்கப்பட்டுள்ளது ஒன்று ஆங்கிலத்தில் மொழிபெயர்க்கப்பட்டுள்ளது), நான்கு நாவல்கள் மற்றும் இரண்டு சிறுகதைத் தொகுப்புகளை வெளியிட்டுள்ளார்.. உலகின் பல்வேறு இலக்கிய திருவிழாக்களில் கலந்துகொண்டு தனது கவிதைகளை வெளியிட்டுள்ளார்.

பெற்ற விருதுகள் மற்றும் கௌரவங்கள்
---------------------------------

* 1999-2000 ஆம் ஆண்டு கவிதைகளுக்கான மாநில இளைஞர் விருது
* 2010ல் நடைபெற்ற பொதுநலவாய நாடுகள் கூட்டத்தில் கலந்து கொண்டிருக்கிறார்
* 2010 இல் உத்கல் சாகித்திய சமாஜ் யுவகபி சன்மான் விருது
* 2011 "*கான்*" "GAAN" (கிராமம்) என்ற கவிதைத் தொகுப்புகளுக்காக கேந்திர சாகித்திய அகாதமி பிரதான யுவ புரஸ்கார் விருது
* 2011ல் ராஜீவ்காந்தி சத்பவன விருது
* 2012-இல் இந்தியன் எக்ஸ்பிரஸ் நாளிதழ் இந்தியாவின் சிறந்த பத்து இளம் தலைமுறை எழுத்தாளர் என்ற பட்டியலில் இடம்பிடித்தார்
* 2008ல் நடைபெற்ற இளம் எழுத்தாளர்களுக்கான சார்க் மாநாட்டில் கலந்து கொண்டார்.

மேற்கோள்கள்
-----------

1. ↑
2. ↑
3. ↑
**காயத்ரி சங்கர்** (Gayathrie Shankar) தமிழ் திரைப்படங்களில் முக்கிய வேடங்களில் தோன்றும் ஒரு  நடிகையாவார். இவர் 2012 ஆம் ஆண்டில் "18 வயசு" என்றப் படத்துடன் அறிமுகமானார். ஆனாலும், நடுவுல கொஞ்சம் பக்கத்த காணோம் என்ற திரைப்படத்தினால் இவர் மிகவும் பிரபலமானவர். அதன் பின்னர், இவர் பொன்மாலைப் பொழுது, ரம்மி, ஒரு நல்லநாள் பாத்து சொல்றேன், புரியாத புதிர், சூப்பர் டீலக்ஸ் போன்ற பல்வேறு திரைப்படங்களில் நடித்தார். "வெள்ள ராஜா" என்ற வலைத் தொடரில் தனது திறமையைக் காண்பித்தார். இவர் தற்போது மாமனிதன் படத்தில் நடித்து வருகிறார்.

சொந்த வாழ்க்கை
--------------

காயத்ரியின் குடும்பம் தமிழ் வம்சாவளியைச் சேர்ந்தது. இவர் கர்நாடகாவின் பெங்களூரில் வளர்ந்தார்.

தொழில்
------

18 வயசு என்ற உளவியல் படம் இவரது முதல் வெளியீடாக இருந்தாலும், விஜய் சேதுபதியுடன் இணைந்து நடுவுல கொஞ்சம் பக்கத்த காணோம் என்ற படத்தில் நடித்ததற்காக அங்கீகரிக்கப்பட்டார். 2013 இல் பொன்மாலைப் பொழுது, மத்தாப்பூ என்ற இரு திரைப்படங்களில் நடித்தார். இவர் அடுத்ததாக 1980களில் நடக்கும் கல்லூரிக் காதல் கதையான ரம்மியில் இனிகோ பிரபாகரனுக்கு இணையாக நடித்தார்.

சித்திரம் பேசுதடி 2  என மறுபெயரிடப்பட்டு, 2019 இல் ஒரு வெளியிடப்பட்ட உலா என்றத் திரைப்படத்திலும், இரஞ்சித் செயகொடி இயக்கி 2017 இல் வெளியான புரியாத புதிர் என்றப் படத்தில் விஜய் சேதுபதியுடன் இணைந்து நடித்தார்.

அறிமுக இயக்குநர் ஆறுமுகுகுமார் இயக்கிய "நல்ல நாள் பாத்து சொல்றேன்" என்றப் படத்தில் விஜய் சேதுபதி, கௌதம் கார்த்திக், நிகாரிகா கொனிதேலா ஆகியோருடன் நடித்தார். இப்படம் 2 பிப்ரவரி 2018 அன்று வெளியிடப்பட்டது. "சீதக்காதி" என்ற படத்தில் ஒரு சிறப்புத் தோற்றத்தில் நடித்தார். 2018 ஆம் ஆண்டில் இவர் *அமேசான் பிரைம்* வெளியிட்ட வலைத் தொடரான "வெள்ள ராஜா" என்ற பிரத்தியேகத் தொடரில் ஆதிராவாக நடித்தார்.

தியாகராஜன் குமாரராஜா இயக்கி, விஜய் சேதுபதி, சமந்தா அக்கினேனி, பஹத் பாசில், ரம்யா கிருஷ்ணன், மிஷ்கின் உள்ளிட்ட பலரும் நடித்த *சூப்பர் டீலக்ஸ்* என்றத் திரைப்படத்திலும் நடித்திருந்தார். இவர் தற்போது சீனு இராமசாமி இயக்கத்தில் விஜய் சேதுபதியுடன்] மாமனிதன் என்ற படத்தில் பணிபுரிகிறார்.

குறிப்புகள்
-----------

1. ↑  "Archived copy". 7 January 2019 அன்று மூலதளத்திலிருந்து பரணிடப்பட்டது எடுக்கப்பட்டது. 6 January 2019 அன்று பார்க்கப்பட்டது.CS1 maint: archived copy as title (link)
2. ↑  "Gayathrie Shankar – Interview". 2 March 2014 அன்று மூலம் பரணிடப்பட்டது. 28 February 2014 அன்று பார்க்கப்பட்டது.
3. ↑  Anupama, Subramanian (18 May 2013). "Rummy is a 1980s film". *தி டெக்கன் குரோனிக்கள்*. 13 October 2013 அன்று மூலம் பரணிடப்பட்டது. 18 September 2013 அன்று பார்க்கப்பட்டது. Unknown parameter `|=` ignored (உதவி)
4. ↑  Gupta, Rinku (1 October 2013). "I came as a blank slate: Gayathrie". *தி நியூ இந்தியன் எக்சுபிரசு*. 26 November 2013 அன்று மூலம் பரணிடப்பட்டது. 12 December 2013 அன்று பார்க்கப்பட்டது.
5. ↑  "Gayathrie Shankar – Interview". 2 March 2014 அன்று மூலம் பரணிடப்பட்டது. 28 February 2014 அன்று பார்க்கப்பட்டது."Gayathrie Shankar – Interview". Archived from the original on 2 March 2014. Retrieved 28 February 2014.

வெளி இணைப்புகள்
---------------

* ஐ.எம்.டி.பி இணையத்தளத்தில் Gayathrie
* டுவிட்டரில் காயத்ரி இதை விக்கித்தரவில் தொகுக்கவும்
வேர்மன்டிலுள்ள ஸ்டோவ் பகுதியின் இடவியல் வரைபு. கபில நிறக் கோடுகள் உயரத்தைக் குறிக்கும் கோடுகள். இங்கு சமவுயரக் கோட்டு இடைவெளி 20 அடிகள் ஆகும்
புவியியலில் தரைத்தோற்ற அமிசங்களைக் காட்டக்கூடியதாக நிலவமைப்பின் சமமான உயரங்களை ஒன்றிணைத்து வரையப்பப்படும் வரைபுகள் **சமவுயரக் கோட்டு வரைபுகள்** எனப்படும்.[1] ஆயினும் பொதுப்பயன்பாட்டில் இரு மாறிகளின் இணைவால் பெறப்படும் மாறாத விளைவு ஒன்றைக்காட்டும் வளையிக்கான கணிதத் தொடர்பு.[2]

வளையி ஒன்றுக்கு சமவுயரக் கோடு வரைதல் முறை.

சில நிலத்தோற்றங்களுக்கான சமவுயரக் கோடுகள்
-----------------------------------------

சமவெளியைக் குறிக்கும் சமவுயரக் கோட்டுப் படம்
**1. சமவெளி:** இது குறைவான தரைத்தோற்ற வேறுபாடுகளைக் கொண்ட சமதரை ஆகும். இடையிடையே மேட்டுநிலம் காணப்படலாம்.

பள்ளத்தாக்கைக் குறிக்கும் சமவுயரக் கோட்டுப் படம்
**2. பள்ளத்தாக்கு:** சமவுயரக்கோடுகள் உயரம் கூடிய பக்கத்தை நோக்கி நீண்டிருக்கும் நிலத்தோற்றம் பள்ளத்தாக்கு ஆகும்.

மேற்கோள்கள்
-----------

1. ↑  *contour line*
2. ↑  Courant, Richard, Herbert Robbins, and Ian Stewart. *What Is Mathematics?: An Elementary Approach to Ideas and Methods*. New York: Oxford University Press, 1996. p. 344.
***ஆனந்தன்*** (அல்லது ***அக்னி புராண மகிமை***) ஒரு இந்திய தமிழ்த் திரைப்படமாகும். 1942 ஆம் ஆண்டு வெளியான இத்திரைப்படத்தை எஸ். டி. எஸ். யோகி தயாரித்து இயக்கியிருந்தார். எம். வி. மணி, எஸ். டி. ஆர். சந்திரன், பி. சரஸ்வதி, கிருஷ்ணகாந்த், கே. வி. ஜீவா ஆகியோர் முக்கிய பாத்திரங்களில் நடித்தனர்.

திரைக்கதை
---------

இந்தக் கதை சுமார் 2000 ஆண்டுகளுக்கு முன் நடைபெற்றது. வசந்த மகாராஜா ஒரு நாட்டின் அரசர். ஆட்சியை நடைமுறைப்படுத்தும் அதிகாரியாக அவரது இராஜகுரு இருக்கிறார். இந்த இராஜகுரு ஒரு தீயவன். நாட்டிலே ஆனந்தன் என்ற ஒரு மதகுரு இருக்கிறார். இந்த மதகுருவை மயக்கும்படி அரண்மனை நாட்டியக்காரி மோகினியை இராஜகுரு அனுப்புகிறார். ஆனால் மோகனா ஆனந்தனின் பக்தை ஆகிறாள். இதனால் ஆத்திரமுற்ற இராஜகுரு, ஆனந்தனை நிஷ்டை நிலைக்குக் கொண்டு போய் அவனது உடலை அசைவற்றதாக ஆக்கிவிடுகிறார். பின்னர், அசைவற்ற ஆனந்தனின் உடலை எடுத்துச் சென்று படுக்கையில் தூங்கிக் கொண்டிருக்கும் மகாராணிக்குப் பக்கத்தில் வைத்து விடுகிறார். மதகுருவும் மகாராணியும் ஒரே கட்டிலில் படுத்திருப்பதை மகாராஜா பார்த்துவிடுகிறார். அவர்கள் இருவரையும் உயிருடன் எரித்துக் கொல்லும்படி கட்டளையிடுகிறார். ஆனந்தன் தன் இரு கண்களையும் தோண்டியெடுத்து மோகினியிடம் கொடுக்கிறான். ஆனால் அக்கண்கள் நழுவிச் சென்று கைலாசத்திலே சிவபெருமானைச் சென்றடைகின்றன. நிலைமையை அறிந்த சிவன், பார்வதியுடன் வந்து ஆனந்தனையும் மகாராணியையும் காப்பாற்றுகிறார்.
அரசன் புத்தி தெளிந்து இறைவனிடம் மன்னிப்பு கேட்கிறான். இராஜகுரு தான் செய்த கொடிய செயல்களுக்குத் தண்டனையாகக் கண்பார்வையை இழக்கிறார்.

நடிகர்கள்
---------

| நடிகர்/நடிகை | கதாபாத்திரம் |
| --- | --- |
| எம். வி. மணி | வசந்த மகாராஜா |
| எஸ். டி. ஆர். சந்திரன் | இராஜகுரு |
| பி. சரஸ்வதி | மோகினி |
| கிருஷ்ணகாந்த் | மதகுரு ஆனந்தன் |
| கே. வி. ஜீவா | மகாராணி |

மேற்கோள்கள்
-----------

1. 1 2 3  "Aanandan (1942)". *தி இந்து*. 31 அக்டோபர் 2015. 24 அக்டோபர் 2016 அன்று பார்க்கப்பட்டது.
**காயா மாநிலம்** (முன்னர் காரீனி மாநிலம்) மியான்மரின் ஒரு மாநிலம், இந்த மாநிலம் மியான்மரின் கிழக்குப் பகுதியில் உள்ளது. இதன் எல்லைகளாக வடக்கில் சான் மாநிலம், கிழக்கில் தாய்லாந்து நாட்டின் மா ஆங்கு சன் பகுதியும், தெற்கு மற்றும் மேற்கில் காயின் மாநிலமும் சூழ்ந்துள்ளது. இந்தப் பகுதி புவியியல் அடிப்படையில் தோராயமாக 18° 30' மற்றும் 19° 55' வடக்கு அட்சரேகை மற்றும் கிழக்கில் தீர்கரேகை 94°40' மற்றும் 97° 93' இடையே அமைபப்பட்டுள்ளது. இதன் மொத்த நிலப்பரப்பு 11,670 சதுர கிமீ2 (4,510 சதுர மைல்கள்). இதன் தலைநகர் *லோகாவ்*. 1998 ஆம் ஆண்டின் மக்கட்தொகை கணக்கின் படி இப்பகுதியில் சுமார் 207,357 வசிப்பதாக ஐக்கிய நாடுகள் சிறுவர் நிதியம் தெரிவித்துள்ளது. இங்கு பெரும்பாலும் காரீனி இன மக்களே வசிக்கின்றனர் (காயா அல்லது சிகப்பு காரீன் என்றும் அறியப்படுகிறார்கள்). இவர்களின் பூர்வீகம் சீன-திபெத்தியப் பகுதியில் இருந்து வந்தவர்கள்.

வரலாறு
------

மேலும் பார்க்க
--------------

* சின் மாநிலம்
* காசின் மாநிலம்
* ராகினி மாநிலம்
* மொன் மாநிலம்

மேற்கோள்கள்
-----------

1. ↑   *Census Report*. The 2014 Myanmar Population and Housing Census. **2**. Naypyitaw: Ministry of Immigration and Population. May 2015. பக். 17. .

வெளிப்புற இணைப்புகள்
--------------------
**ரோசானோ எர்கோலினி** (*Rossano Ercolini*) இத்தாலி நாட்டைச் சேர்ந்த மத்திய இத்தாலியின் முதல்நிலை நிர்வாக அலகான டசுக்கனி பகுதியைச் சேர்ந்த தொடக்கப்பள்ளி ஆசிரியர் மற்றும் சுற்றுச்சூழல் ஆர்வலராவார். கழிவுகளை எரித்து சாம்பலாக்குவதால் ஏற்படும் உடல்நலம் மற்றும் சுற்றுச்சூழல் அபாயங்கள் குறித்து பொதுமக்களுக்கு தெரிவிக்க மேற்கொண்ட முயற்சிகளுக்காகவும் சுழியக் கழிவுக் கொள்கைகளுக்காக வாதிட்டதற்காகவும் 2013 ஆம் ஆண்டு எர்கோலினிக்கு கோல்ட்மேன் சுற்றுச்சூழல் பரிசு வழங்கப்பட்டது. 

1994 ஆம் ஆண்டு டசுகனியில் உள்ள ஒரு சிறிய பகுதியில்  எரியூட்டலுக்கான கட்டுமானத் திட்டங்கள் முன்மொழியப்பட்டன. ஆயினும் எரியூட்டுதலின் தாக்கம் குறித்து குடியிருப்பாளர்களுக்கு அறிவிக்கப்படவில்லை. ஒவ்வோர்  ஆண்டும்  குப்பைக் கழிவுகளை எரியூட்டுவதால் பைங்குடில் வாயுக்கள் வளிமண்டலத்தில் விடுவிக்கப்பட்டு  அருகிலுள்ள குடியிருப்பாளர்களின் ஆரோக்கியத்திற்கு ஆபத்தை விளைவிக்கும் நச்சுகள் உருவாகின்றன என்ற தகவல் குடியிருப்பாளர்களுக்கு தெரிந்திருக்கவில்லை. இந்த அபாயம் குறித்த விழிப்புணர்வை மக்களிடம் எடுத்துச் சொல்லும் முன்னெடுப்புகளை மேற்கொண்டு இவர் செயல்பட்டார்.

மேற்கோள்கள்
-----------

1. ↑  "Prize Recipient: Rossano Ercolini, 2013 Europe". Goldman Environmental Prize. 3 June 2014 அன்று பார்க்கப்பட்டது.
**ஆனந்ததாண்டவபுரம் பஞ்சவடீசுவரர் கோயில்** நாகப்பட்டினம் மாவட்டத்தில் மயிலாடுதுறை வட்டத்தில் உள்ள சிவன் கோயிலாகும்.

அமைவிடம்
--------

இக்கோயில் நாகப்பட்டினம் மாவட்டத்தில் மயிலாடுதுறைக்கு வடக்கிலும் வைத்தீஸ்வரன்கோயிலுக்குத் தெற்கிலும் திருப்புன்கூருக்குக் கிழக்கிலும், திருவெண்காட்டிற்கு மேற்கிலும் உள்ள ஆனந்ததாண்டவபுரம் என்னுமிடத்தில் அமைந்துள்ளது. இவ்விடம் பாரிஜாதவனம் என்றும் அழைக்கப்படுகிறது.

இறைவன், இறைவி
-------------

நடராஜர் ஆனந்தத் தாண்டவம் ஆடிய இடமாதலால் இவ்விடம் ஆனந்த தாண்டவபுரம் என்றழைக்கப்படுகிறது. இக்கோயிலின் மூலவராக பஞ்சவடீசுவரர் உள்ளார். இங்குள்ள பிரஹந்நாயகி என்றும் கல்யாணசுந்தரி என்றும் இரு இறைவிகள் உள்ளனர். பரத்வாஜ முனிவரின் வேண்டுகோளை ஏற்று மணக்கோலத்தில் காட்சி தந்ததால் கல்யாணசுந்தரி என்றழைக்கப்படுகிறார்.

சிறப்பு
-------

ஜடாநாதர் என்ற பெயரில் அரிந்தெடுத்த கூந்தலை இடது கையில் பிடித்தபடி இறைவன் காட்சி தருகிறார். சப்த கன்னியரின் கௌமாரி வழிபட்ட சிறப்பைப் பெற்றது இக்கோயில்.

அமைப்பு
-------

கிழக்கு நோக்கிய நிலையில் ராஜ கோபுரம் உள்ளது. அடுத்து பலி பீடம், கொடி மரம், திருச்சுற்று ஆகியவை காணப்படுகின்றன. மண்டபத்தில் இறைவி சன்னதியும், நடராசர் சன்னதியும் தெற்கு நோக்கி அமைந்துள்ளன. மூலவர் சன்னதி கிழக்கு நோக்கிய நிலையில் உள்ளது. திருச்சுற்றின் தெற்கு மூலையில் விநாயகரும், முருகனும் தனி சன்னதிகளில் உள்ளனர். பைரவர், நவக்கிரகர், சனீசுவரர், சந்திரன், துர்க்கை,சூரியன், ஆஞ்சநேயர் ஆகியோர் உள்ளனர். 63 நாயன்மார்களில் ஒருவரான மாணிக்கஞ்சாற நாயனார் அவதரித்த மற்றும் பேறு பெற்ற தலம் இதுவேயாகும்.

திருவிழாக்கள்
-------------

பிரதோஷம், சிவராத்திரி போன்ற விழாக்கள் இக்கோயிலில் கொண்டாடப்படுகின்றன.

மேற்கோள்கள்
-----------

1. 1 2  "பக்தர்களைக் காக்கும் பஞ்சவடீஸ்வரர், தினகரன், 11 டிசம்பர் 2013". 2015-06-09 அன்று மூலம் பரணிடப்பட்டது. 2017-01-15 அன்று பார்க்கப்பட்டது.
2. 1 2 3   அருள்மிகு பஞ்சவடீஸ்வரர் திருக்கோயில், தினமலர் கோயில்கள்
**சமவெளி**, எழுத்தாளர் வண்ணதாசன் அவர்களின் சிறுகதைத் தொகுப்பு ஆகும். இத்தொகுப்பு முதலில் மார்ச் மாதம் 1983-ல் வெளிவந்தது. இத்தொகுப்பில் மொத்தம் 12 சிறுகதைகள் உள்ளன.இத்தொகுப்பிலுள்ள கதைகளில் ஒன்றான *சமவெளி* என்பதே இப்புத்தகத்தின் பெயராகவும் அமைந்துள்ளது. இப்புத்தகத்திற்கு *சமவெளிச் சிகரம்* எனும் தலைப்பில் வண்ணதாசன் முன்னுரை எழுதியுள்ளார். மேலும் இப்புத்தகத்தின் தொடக்கப் பக்கத்தில்

```
ஆக்கர் வாங்காத பம்பரம், மணி உதிராத வெள்ளிக் கொலுசு,
நசுங்காத பித்தளைக் குடம், கருகிக்ப் போகாத பலாக்கொட்டை,
கொறுவாய் இல்லாத தங்கச்சி ஊற்றுகிற தோசை, காயம் பட்டாத
ஆண்பிள்ளை மனது... இவையெல்லாம் நன்றாகவா இருக்கும்...
எல்லாவற்றையும் நீருக்கும், நெருப்புக்கும், காற்றுக்கும்,
வெளிச்சத்திற்கும் உண்மையாக இருக்க அனுமதியுங்கள்.
இயல்பு நம்மை வழி நடத்தும். புல்லை யாரும் நடுவதில்லை.
தானாக வளருகிறது.
```

என்கிறார்.

இத்தொகுப்பிலுள்ள சிறுகதைகள்
---------------------------

இப்புத்தகத்தில் 

* தாகமாய் இருக்கிறவர்கள்
* நிலை
* பளு
* வருகை
* சமவெளி
* வரும் போகும்
* பூனைகள்
* சில பழைய பாடல்கள்
* கூறல்
* விசாலம்
* வெளியேற்றம்
* உதிரி

ஆகிய சிறுகதைகள் உள்ளன.

பின்னட்டைக் குறிப்புகள்
-----------------------

இப்புத்தகத்தில் வண்ணதாசன் எழுதிய பின்னட்டைக் குறிப்பு:

```
என்னதான் மாறுதல்கள் வந்துற்ற போதும், மரபுகள் மீதும் இறந்த காலங்கள் மீதும், அற்பம் எனக் காலம் ஒதுக்கிவிட்டுச் செல்கிற குன்னிமுத்துப் போன்ற 
சிறு அனுபவ உலகங்கள் மீதும் தீராத காதலும் தாகமும் இருந்து கொண்டேயிருக்கிறது. அதுவும் சின்ன வயதின் பேழையிலிருந்து அள்ள அள்ள வற்றாத,
தீர்ந்து போகாத ஞாபகங்கள் மிஞ்சிக் கொண்டேயிருக்கின்றன.
```

வெளி இணைப்புகள்
---------------

* வண்ணதாசன் இணையதளம்
**காயத்ரி ரெட்டி** (*Gayatri Reddy*) இந்தியாவைச் சேர்ந்த ஒரு மானிடவியலாளர் ஆவார். இவர் பாலினம் மற்றும் பாலினப் புதுமை ஆய்வுகளுக்குப் பங்களிப்பு செய்துள்ளார்.

தில்லி பல்கலைக்கழகத்தில் இளங்கலை உளவியல் பட்டம் பெற்ற ரெட்டி அமெரிக்காவின் கொலம்பியா பல்கலைக்கழகத்தில் முதுகலை மானுடவியல் பட்டம் பெற்றார். பின்னர் 2000 ஆம் ஆண்டில் அட்லாண்டாவிலுள்ள எமரி பல்கலைக்கழகத்தில் மானுடவியலில் முனைவர் பட்டம் பெற்றார். தற்போது சிகாகோவில் உள்ள இல்லினாய்சு பல்கலைக்கழகத்தில் மானுடவியல் மற்றும் பாலினம், மற்றும் பெண்கள் ஆய்வு பாடங்களைக் கற்பிக்கும் இணை பேராசிரியராக உள்ளார்.

இந்தியாவின் ஆந்திரப் பிரதேசத்திலுள்ள ஐதராபாத்து நகரத்தின் ஒரு சமூகத்தின் மீது ரெட்டி களப்பணிகளை மேற்கொண்டுள்ளார். இவரது தற்போதைய ஆராய்ச்சி அமெரிக்காவிற்கு குடியேறிய தெற்காசியர்களின் பாலினப்புதுமையுடன் தொடர்பு கொண்டுள்ளது. 

2007 ஆம் ஆண்டிற்கான பெண்ணிய மானுடவியல் திட்டத்தின் தலைவர் மற்றும் கின்சி நிறுவனத்தில் பாலியல் ஆராய்ச்சி மற்றும் பயிற்சிக்கான பல்கலைக்கழக கூட்டமைப்பின் வழிநடத்தல் குழுவின் உறுப்பினர் ஆகிய பொறுப்புகளில் உள்ளார்.

மேற்கோள்கள்
-----------

1. ↑  "Business Meeting Minutes", *Association for Feminist Anthropology*, November 16, 2006, June 9, 2007 அன்று மூலம் (– Scholar search) பரணிடப்பட்டது, 2007-10-23 அன்று பார்க்கப்பட்டது
2. ↑  "Steering Committee", *Kinsey Institute*, 2007-10-19 அன்று மூலம் பரணிடப்பட்டது, 2007-10-23 அன்று பார்க்கப்பட்டது

புற இணைப்புகள்
--------------

* University of Illinois bio page
* Gayatri Reddy Curriculum Vitae
* Reviews of *With Respect to Sex: Negotiating Hijra Identity in South India* in the *American Journal of Sociology*, *Journal of the Royal Anthropological Institute*, *Journal of the History of Sexuality*, *Feminist Studies*, *American Ethnologist*
**மைக்கேல் ரோஜர்ஸ் ஓல்ட்ஃபீல்ட் தாமஸ்** (*Oldfield Thomas*) எப் ஆர் எஸ் எப் இசட் எஸ் (21 பிப்ரவரி 1858 - 16 ஜூன் 1929) என்பவர் இங்கிலாந்து நாட்டினைச் சார்ந்த விலங்கியல் நிபுணர்.

தொழில்
------

தாமஸ் இயற்கை வரலாற்று அருங்காட்சியகத்தில் பணியாற்றினார். இவர் பாலூட்டிகளில் 2,000 புதிய இனங்கள் மற்றும் கிளையினங்களை விவரித்தார். இவர் 1876ஆம் ஆண்டில் அருங்காட்சியக செயலாளராக நியமிக்கப்பட்டுள்ளார். பின்னர் இவர் 1878ஆம் ஆண்டு விலங்கியல் துறைக்கு மாற்றப்பட்டார்.

1891ஆம் ஆண்டில், தாமஸ், சர் ஆண்ட்ரூ கிளார்க்கின் மகள் மேரி கேனை மணந்தார். இதன் மூலம் பாலூட்டி சேகரிப்பாளர்களை வேலைக்கு அமர்த்துவதற்கும் அவர்களின் மாதிரிகளை அருங்காட்சியகத்திற்கு வழங்குவதற்கும் நிதி வழங்க வழிவகுத்தது.  இவர் மேற்கு ஐரோப்பாவிலும் தென் அமெரிக்காவிலும் களப்பணிகளை மேற்கொண்டார். இவரது மனைவி இயற்கை வரலாற்றில் தனது ஆர்வத்தை இவருடன் பகிர்ந்து கொண்டு, பயணங்களை இவருடன் மேற்கொண்டு மாதிரிகளைச் சேகரிப்பதில் உதவினார். 1896ஆம் ஆண்டில், வில்லியம் ஹென்றி ஃப்ளவர் துறையின் கட்டுப்பாட்டைப் பெற்றபோது, கண்காட்சிகளை மறுசீரமைக்க ரிச்சர்ட் லிடெக்கரை பணித்தார். புதிய மாதிரிகளில் தாமஸ் கவனம் செலுத்த ஆரம்பித்தார்.

தாமஸ் தனது வகைபிரித்தல் முயற்சிகளை இங்கிலாந்தின் ஏகாதிபத்தியத்தின் நோக்கத்திலிருந்து பார்த்தார். "நீங்களும் நானும் எங்கள் விஞ்ஞான வாழ்க்கையில் உலகின் பாலூட்டிகளின் பொது அறிவை பிரமாதமாக முன்னேற்றம் கண்டிருக்கிறோம் - இனி சில அல்லது வெற்று பகுதிகள் இல்லை" என்று கெரிட் ஸ்மித் மில்லருக்கு எழுதிய கடிதத்தில் இவர் கூறினார்.

1923இல் அதிகாரப்பூர்வமாக அருங்காட்சியகத்திலிருந்து ஓய்வு பெற்ற இவர், தனது பணிகளை எந்தவித இடையூறும் இல்லாமல் தொடர்ந்தார். அலுவலகத்தில் இருந்தபோது கைத்துப்பாக்கியால் தன்னைத்தானே சுட்டுக் கொண்டதாக வதந்திகள் தெரிவித்தாலும் இவர் தந்து வீட்டில்தான் இறந்தார்  1929 இல், 71 வயதில், அவரது மனைவி இறந்த ஒரு வருடம் கழித்து, அவர் நினைவில் உயிர்துறந்தார்.

மேற்கோள்கள்
-----------

1. 1 2 3  Alfred Cort Haddon (1929). "MR. M. R. Oldfield Thomas, F.R.S". *Nature* **124** (3116): 101–102. doi:10.1038/124101a0. பன்னாட்டுத் தர தொடர் எண்:0028-0836.
2. ↑  Haddon, Albert Cort (9 May 1901). "M. R. Oldfield Thomas". *Nature* **64** (1645): 37–38. doi:10.1038/064038a0. .
3. 1 2  "Between Science and Empire: Oldfield Thomas and Anglo-American Zoology". *Smithsonian Institution Archives*. 19 January 2016. 24 June 2019 அன்று பார்க்கப்பட்டது.
4. ↑  *The Natural History Museum at South Kensington*, William T. Stearn ISBN 0-434-73600-7
5. ↑  Oldfield Thomas, *Catalogue of the Marsupialia and Monotremata in the Collection of the British Museum (Natural History) Dept of Zoology* (1888), Taylor and Francis, London *Catalogue of the Marsupialia...* full text retrieved 21 March 2007
6. ↑  Oldfield Thomas F. R. S. *The History of the Collections Contained in the Natural History Departments of the British Museum Vol. II, Separate Historical accounts of the Historical Collections included in the Department of Zoology*, I. Mammals,(1906) William Clowes and Sons Ltd. London. retrieved 21 March 2007 *The History of the Collections..." full text*
7. ↑  Portch, Lorraine (18 November 2015). "Michael Rogers Oldfield Thomas – a resolved ending to a suicide mystery". London: Blogs from the Natural History Museum. 4 February 2018 அன்று மூலம் பரணிடப்பட்டது. 17 May 2017 அன்று பார்க்கப்பட்டது.
**காளவாசல்** (*Kalavasal*) என்பது இந்தியா தீபகற்பத்தில் தமிழ்நாடு மாநிலத்தின் மதுரை மாவட்டத்தில், 9°55'49.1"N, 78°05'43.8"E (அதாவது, 9.930300°N, 78.095500°E) என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 162 மீட்டர் உயரத்தில் அமைந்துள்ள ஒரு புறநகர்ப் பகுதியாகும்.

மதுரை, ஆரப்பாளையம், விளாங்குடி, கூடல் நகர், தத்தனேரி, கோச்சடை, எஸ். எஸ். காலனி, அரசரடி மற்றும் பழங்காநத்தம் ஆகியவை காளவாசல் பகுதிக்கு அருகிலுள்ள முக்கிய ஊர்களாகும். நாற்பது வருடங்களுக்கு முன்பே, இரவு முழுவதும் பல கடைகள் திறக்கப்பட்டு, வெளியூரிலிருந்து மதுரை வருபவர்கள் பொருட்களை வாங்கும் பொருட்டு, எப்போதும் மதுரையில் பரபரப்புடன் காணப்படும் பகுதிகளில் காளவாசல் பகுதியும் ஒன்று. ரூ.54.07 கோடியில் நான்கு வழி மேம்பாலம் ஒன்று காளவாசல் சந்திப்பில் அமைக்கப் பெற்று, 2020 ஆம் ஆண்டு ஜூன் மாதம் முதல் மக்கள் பயன்பாட்டில் பெரும்பங்கு வகிக்கிறது. இந்த மேம்பாலம் 0.75 கி.மீ. நீளம் கொண்டது. மதுரையிலிருந்து தேனி செல்லும் பாதையில், மதுரை - திண்டுக்கல் புறவழிச்சாலை சந்திக்கும் இடத்தில் இந்த காளவாசல் சந்திப்பு மேம்பாலம் கட்டப்பட்டுள்ளது. இதனால் போக்குவரத்து நெரிசல் குறைக்கப்பட்டு மக்கள் பலனடைகின்றனர். காளவாசல் பகுதியிலிருந்து மதுரை - ஆரப்பாளையம் பேருந்து நிலையம் சுமார் 2 கி.மீ. தூரத்திலேயே அமைந்திருக்கிறது. இங்கிருந்து சுமார் 2.5 கி.மீ. தூரத்தில் மதுரை - பெரியார் பேருந்து நிலையம் மற்றும் சுமார் 10 கி.மீ. தொலைவில் மதுரை எம்.ஜி.ஆர் ஒருங்கிணைந்த பேருந்து நிலையம் ஆகியவை உள்ளன. மேலும், எப்போதும் சுறுசுறுப்புடன் செயல்பட்டுக் கொண்டிருக்கும் மதுரை சந்திப்பு தொடருந்து நிலையம், இங்கிருந்து சுமார் 4 கி.மீ. தூரத்தில் அமையப் பெற்றுள்ளது. காளவாசல் பகுதியிலிருந்து சுமார் 14 கி.மீ. தொலைவில் அவனியாபுரம் பகுதியில் மதுரை வானூர்தி நிலையம் சிறப்புற அமைந்துள்ளது.

மேற்கோள்கள்
-----------

1. ↑  Baskar, Bharathi (2022-06-22) (in ta). *Siragai Viri, Para!*. Pustaka Digital Media. .
2. ↑   (in ta) *Eliya Tamizhil Sidhar Thaththuvam*. Sixthsense Publications. பன்னாட்டுத் தரப்புத்தக எண்:978-93-82577-54-6. .
3. ↑  முருகேசபாண்டியன், ந. "மதுரை தெருக்களின் வழியே - 2: மாறிவரும் மதுரையின் முகம்... காரணம் என்ன?". *Vikatan*. 2022-12-14 அன்று பார்க்கப்பட்டது.
4. ↑  Staff Reporter (2020-06-08). "CM inaugurates Kalavasal flyover in Madurai via video conferencing" (in en-IN). *The Hindu*. .
5. ↑  Staff Reporter (2020-06-09). "Madurai gets its first flyover at Kalavasal" (in en-IN). *The Hindu*. .
**டீக் அருங்காட்சியகம்** இந்திய மாநிலமான இராசசுத்தானில் உள்ள பரத்பூர் மாவட்டத்தில் அமைந்துள்ளது. இங்கே டீக் அரசரும் அவரது குடும்பத்தினரும் பயன்படுத்திய பொருட்கள், தளவாடங்கள் என்பன வைக்கப்பட்டுள்ளன. தற்போது இங்கே 547 ஆவணப்படுத்தப்பட்ட பொருட்கள் உள்ளன. இவற்றுள் சிறந்தவை டீக் அரண்மனையில் உள்ள கோபால் பவன், கிசான் பவன் ஆகியவற்றில் காட்சிக்கு வைக்கப்பட்டுள்ளன. 

அருங்காட்சியகத்தின் பெரும் பகுதி கோபால் பவனில் உள்ளது. டீக் அரண்மனைத் தொகுதிக்கும் அமைக்கப்பட்ட கட்டிடங்களுள் கோபால் பவனே பெரியதும் கம்பீரமானதும் ஆகும். கோபால் பவனையும், கிசான் பவனையும் சுராச்மல் அரசர் 1756-63 காலப்பகுதியில் கட்டுவித்தார். இவற்றில் அமைந்துள்ள தலைமைக் கூடம், மான் சிங் கூடம், ஆங்கிலப் பாணி மற்றும் இந்தியப் பாணி சாப்பாட்டு அறைகள், அரசரின் படுக்கையறை, அரசரின் அறை, அரசியின் பகுதிகள் என்பன பொதுமக்கள் பார்வைக்கு விடப்பட்டுள்ளன.

இவற்றையும் பார்க்கவும்
----------------------

* இந்தியத் தொல்லியல் துறையின் அருங்காட்சியகங்கள்
* இந்தியாவில் உள்ள அருங்காட்சியகங்கள் பட்டியல்

வெளியிணைப்புக்கள்
-----------------

* இந்தியத் தொல்லியல் ஆய்வகத்தின் இணையத்தளத்தில் பரணிடப்பட்டது 2017-09-27 at the வந்தவழி இயந்திரம்
கலிபோலி தீபகற்பம் மற்றும் சுற்றியுள்ள பகுதியின் செயற்கைக்கோள் படம்
 கலிபோலியில் உள்ள அன்சாக் கோவ்
**கலிபோலி** தீபகற்பம் (*Gallipoli*,  துருக்கியம்: Gelibolu Yarımadası  ; பண்டைக் கிரேக்கம்: Χερσόνησος της Καλλίπολης , Chersónisos tis Kallípolis ) என்பது கிழக்கு திரேசின் தெற்குப் பகுதியிலும், துருக்கியின் ஐரோப்பியப் பகுதியில் அமைந்துள்ள ஒரு தீபகற்பம் ஆகும். இதன் மேற்கில் ஏஜியன் கடலும், கிழக்கே தார்தனெல்சு நீரிணையும் அமைந்துள்ளன.

கலிபோலி என்பது கிரேக்கப் பெயரான Καλλίπολις என்பதன் இத்தாலிய வடிவம் ( Kallípolis ). இதன் பொருள் 'அழகான நகரம்' என்பதாகும். அது நவீன நகரமான கெலிபோலுவின் அசல் பெயராகும். பழங்காலத்தில், தீபகற்பமானது **திரேசியன் செர்சோனிஸ்** ( பண்டைக் கிரேக்கம்: Θρακικὴ Χερσόνησος , Thrakiké Chersónesos ; இலத்தீன்: *Chersonesus Thracica* ) என்று அறியப்பட்டது.

இந்த தீபகற்பமானது தென்மேற்கு திசையில் ஏஜியன் கடலுக்குள், தார்தனெல்சு (முன்னர் எலஸ்பாண்ட் என்று அழைக்கப்பட்டது) மற்றும் சரோஸ் வளைகுடா (முன்னர் மெலாஸ் விரிகுடா) ஆகியவற்றுக்கு இடையே செல்கிறது. பழங்காலத்தில், இது நீண்ட சுவரால் பாதுகாக்கப்பட்டது.     அது பண்டைய நகரமான அகோராவின் அருகே தீபகற்பத்தின் குறுகிய பகுதியில் கட்டப்பட்ட ஒரு தற்காப்பு அமைப்பாகும். சுவர் கடந்து பகுதியானது ஓரிடத்தின் அகலமானது 36 ஸ்டேடியாக்கள்  அல்லது சுமார் 6.5 கிமீ (4.0 மை) மட்டுமே. ஆனால் அந்த சுவரில் இருந்து அதன் தெற்கு முனையான மஸ்துசியா முனை வரை தீபகற்பத்தின் நீளம் 420 ஸ்டேடியா  அல்லது சுமார் 77.5 கி.மீ (48.2 மைல்) ஆகும்.

குறிப்புகள்
-----------

1. ↑  Jones, Daniel (2003) [1917], Peter Roach; James Hartmann; Jane Setter (eds.), *English Pronouncing Dictionary*, Cambridge: Cambridge University Press, ISBN 3-12-539683-2
2. ↑  Xenophon (January 1921). *Hellenica, Volume II*. Cambridge, Massachusetts: Harvard University Press. பன்னாட்டுத் தரப்புத்தக எண்:9780674990999. .
3. ↑  Diodorus Siculus (January 1933). *Library of History, Volume I*. Cambridge, Massachusetts: Harvard University Press. பன்னாட்டுத் தரப்புத்தக எண்:9780674993075. .
4. ↑  Pliny the Elder (1855). *The Natural History*. London: H. G. Bohn. .
5. ↑  Plutarch (January 1919). *Lives*. Cambridge, Massachusetts: Harvard University Press. பன்னாட்டுத் தரப்புத்தக எண்:9780674991101. .
6. 1 2  Herodotus, *The Histories*, vi. 36; Xenophon, ibid.; Pseudo-Scylax, *Periplus of Pseudo-Scylax*, 67 (PDF)
**கபாலபதி (Kapalabhati** ( KAH-pah-lah-BAH-tee என உச்சரிக்கப்படுகிறது) (மேலும் **கபால்பதி**, அல்லது **பாலபாய்** என்று கெரண்ட் சமிதாவில்; தேவநாகரியில் : कपालभाति प्राणायाम), என்பது ஷட்ர்காமாவின் முக்கியமான பகுதியாகும் (சிலநேரங்களில் **ஷட்க்கிரியா** என்றும் அழைக்கப்படுகிறது). இது உடல் சுத்திகரிப்பு நுட்பங்களைக் கொண்ட ஒரு யோகா அமைப்பு ஆகும். கபால்பதி என்பது இரண்டு சொற்களால் ஆனது: கபல் (கபாலம்) என்பதன் பொருள் 'மண்டை ஓடு' (இங்கே மண்டை ஓடு என்பது மண்டை ஓட்டின் கீழ் உள்ள அனைத்து உறுப்புகளும் அடங்கும்) மற்றும் பதி என்ற சொல்லின் பொருள் 'பிரகாசம்' என்பது ஆகும். இந்த செயல்முறை காரணமாக, மூளையின் உள்ளேயும், மூளையின் கீழ் உள்ள உறுப்புகளும் மூளை, சிறு மூளை மற்றும் மூக்கு முனையுடன் இணைந்திருக்கும் தலையில் உள்ள அனைத்து இடைவெளிகளில் நல்ல தாக்கத்தை ஏற்படுத்துகிறது. ஆகையால் அந்த சொல் பயன்படுத்தப்படுகிறது. இது முக்கியமாக க்ராரியல் சைனசை தூய்மைப்படுத்துவதை முக்கிய நோக்கமாக கொண்டதாக இருக்கிறது, ஆனால் இதனால் வேறு விளைவுகளும் உண்டாகின்றன. இந்த முறையிலான கபாலபதியில் மூக்குகள் வழியாக மூச்சை மிக வேகமாக வெளியே விடுதல்வேண்டும் அதன் பிறகு மூச்சை உள்ளிழுத்தல் என்பது தானாகவே நடக்கும். கபாலபதியில் மூன்று வடிவங்கள் உள்ளன அவை: 

* **வாதக்ரமா கபாலபதி**
* **வியூதிக்ரா கபாலபதி**
* **ஷீத்கிராமா கபாலபதி**

குறிப்புகள்
-----------

1. ↑  Budilovsky, Joan; Adamson, Eve (2000). *The complete idiot's guide to yoga* (2 ). Penguin. பக். 79. பன்னாட்டுத் தரப்புத்தக எண்:978-0-02-863970-3.. பார்த்த நாள்: 11 April 2011.
2. ↑  Kapalbhati - Frontal Brain Purification பரணிடப்பட்டது 2017-10-16 at the வந்தவழி இயந்திரம், in Yoga Magazine, a publication of Bihar School of Yoga
3. ↑  Video Discourse on Kapalabhati and Bhastrika by Anandmurti Gurumaa
**வெள்ளை:டீப் புளூ  
கருப்பு: காசுப்பரோவ்  
திறப்பு:சிசிலியன் தடுப்பு, பி22**
 10. ... Bb4 என்ற நகர்வுக்குப் பின்னர்

22. ... Qf6 நகர்வுக்குப் பின்னர்

இறுதி நிலை

**டீப் புளூ- காஸ்பரோவ், 1996, விளையாட்டு 1** ஒரு உலகப் பிரசித்தி பெற்றசெஸ் விளையாட்டாகும்.

செஸ் விளையாடும் கணினியொன்று வழக்கமான சுற்றுப்போட்டி விதிகளின்கீழ் (விசேடமாக நேரக் கட்டுப்பாடு) அக்காலத்திய உலக சம்பியன் ஒருவரை வென்ற முதலாவது விளையாட்டு இதுவாகும். 

டீப் புளூ காரி காஸ்பரோவை வெல்வதற்காக ஐபிஎம்-இனால் உருவாக்கப்பட்டதாகும். "டீப் புளூ" இந்த விளையாட்டை வென்றது. எனினும் மிகுந்த ஐந்து விளையாட்டுக்களில் 3 வெற்றிகளையும், 2 சமநிலைகளையும் பெற்றதுமூலம் 1996ல் காஸ்பரோவ் வெற்றிபெற்றார். 1997ல் மீண்டும் விளையாடியபோது இரண்டு விளையாட்டுக்களை மேலதிகமாக வென்றதுடன், முழு "மாட்ச்"சையும் வென்றது.

எனினும் காஸ்பரோவ் உலகின் தலைசிறந்த செஸ் விளையாட்டு வீரராகவே கருதப்படுகிறார்.

இவ் விளையாட்டு பெப்ரவரி 2, 1996 ல் பிலடெல்பியா, பென்சில்வேனியாவில் விலையாடப்பட்டது. கணினி வெள்ளைக் காய்களைப் பெற்றது. கீழே இயற்கணிதக் குறியீட்டு முறை பயன்படுத்தப்பட்டுள்ளது. 

**1. e4 c5 2. c3**
**2..... d5 3. exd5 Qxd5 4. d4 Nf6 5. Nf3 Bg4 6. Be2 e6 7. h3 Bh5 8. O-O Nc6 9. Be3 cxd4 10. cxd4 Bb4**
**11. a3 Ba5 12. Nc3 Qd6 13. Nb5 Qe7**
**14. Ne5! Bxe2 15. Qxe2 O-O 16. Rac1 Rac8 17. Bg5**
**17.... Bb6 18. Bxf6 gxf6**
**19. Nc4! Rfd8 20. Nxb6! axb6 21. Rfd1 f5 22. Qe3!**
**22... Qf6 23. d5!**
**23... Rxd5 24. Rxd5 exd5 25. b3! Kh8?**
**26. Qxb6 Rg8 27. Qc5 d4 28. Nd6 f4 29. Nxb7**
**29.... Ne5 30. Qd5**
**30.... f3 31. g3 Nd3**
**32. Rc7 Re8**
**33. Nd6 Re1+ 34. Kh2 Nxf2 35. Nxf7+ Kg7 36. Ng5+ Kh6 37. Rxh7+ 1-0**

உசாத்துணைகள்
------------

* Burgess, Graham, John Nunn, and John Emms. The Mammoth Book of the World's Greatest Chess Games. 1998. New York: Carroll and Graf Publishers, Inc. ISBN 0-7867-0587-6.
* Eade, James. Chess for Dummies. 1996. Foster City, CA: IDG Books Worldwide, Inc. ISBN 0-7645-5003-9.
* Wheeler, David A. Deep Blue - Kasparov, 1996, Game 1.  பரணிடப்பட்டது 2006-02-07 at the வந்தவழி இயந்திரம் (in Portable Game Notation)
**பாணகங்கா ஆறு** (*Banganga River*) இந்தியாவின் இராசத்தான் மாநிலத்தில் பாயும் காம்பிர் ஆற்றின் துணை ஆறாகும். 240 கிலோமீட்டர் நீளம் கொண்ட இந்த ஆறு செய்ப்பூர் பகுதியில் உள்ள அரன்சர் மற்றும் பைரத் (விராட் நகர்) மலைகளில் இருந்து உருவாகிறது. உத்தரபிரதேச மாநிலத்தின் ஆக்ரா மாவட்டத்தில் பதேகாபாத்து அருகே யமுனை ஆற்றுடன் இணைகிறது. வலது கரையில் கும்தி நல்லா மற்றும் சூரி ஆறும், இடது கரையில் சன்வான் மற்றும் பலசான் ஆறுககும் இதன் முக்கிய துணை ஆறுகளாகும். பாண்கங்காவின் துணை ஆறான சன்வான், டில்டா நதியுடன் இணைந்து பிறகு பாணகங்கா ஆற்றுடன் இணைகிறது. அதன் பின்னர் இது கம்பீர் ஆற்றுடன் சேர்ந்து உத்தரபிரதேசத்தின் மைன்புரி மாவட்டத்தில் யமுனையுடன் சேர்கிறது. இறுதியாக, பிரயாக்ராச்சில் உள்ள திரிவேணி சங்கமத்தில் யமுனை, கங்கை ஆற்றுடன் சங்கமிக்கிறது.

ஆற்றுப் படுகையில் 596 மிமீ மழைவீழ்ச்சி உள்ளது. இதில் 95% மழை சூன் முதல் செப்டம்பர் வரையிலான நான்கு பருவமழை மாதங்களில் விழுகிறது.

ஆற்றுப் பள்ளத்தாக்கு
--------------------

இராசத்தானின் அல்வர், செய்ப்பூர், தௌசா, சவாய் மாதோபூர் மற்றும் பரத்பூர் மாவட்டங்களில் உள்ள 2,473 நகரங்கள் மற்றும் கிராமங்களைக் கொண்ட 30 சமூக மேம்பாட்டுத் தொகுதிகளை இதன் வடிகால் பகுதி முழுமையாகவோ அல்லது பகுதியாகவோ உள்ளடக்கியுள்ளது. பாணகங்கா ஆறானது கும்தி நாலா, சூரி ஆறு, பலசான் மற்றும் சன்வான் ஆகிய துணை ஆறுகளையும் கொண்டுள்ளது. செய்ப்பூரில் இந்த ஆற்றின் குறுக்கே ஜம்வா ராம்கர் அணை கட்டப்பட்டுள்ளது.

### முக்கிய துணை ஆறுகள்

#### வலது கரை துணை ஆறுகள்

கும்டி நல்லா
அட்சரேகைகள் 25°00'30" மற்றும் 25°53' மற்றும் தீர்க்கரேகைகள் 75°52' மற்றும் 76°01' என்ற புவியியல் அடையாளக் கூறுகளில் செய்ப்பூர் மாவட்டத்தில் உள்ள பைம்புரா கிராமத்திற்கு அருகில் கும்டி நல்லா உருவாகி தாலோ கிராமத்திற்கு அருகில் பாணகங்காவுடன் சங்கமிக்கிறது. 24 கிமீ நீளம் கொண்ட இத்துணை நதி 102 சதுர கிமீ நீர்ப்பிடிப்பு பகுதியைக் கொண்டுள்ளது.

சூரி ஆறு
அட்சரேகைகள் 26°44' மற்றும் 26°53' மற்றும் தீர்க்கரேகைகள் 76°25' மற்றும் 76°30' என்ற புவியியல் அடையாளக் கூறுகளில் தௌசா மாவட்டத்தின் கான்சிட்டு கிராமத்தின் மலைகளில் உருவாகிறது. வடக்கே 18 கி.மீ பாய்ந்து பின்னர் வடகிழக்கில் மேலும் 10 கி.மீ அங்கு பாணகங்கா கயிலையுடன் சங்கமிக்கிறது.

#### இடது கரை துணை ஆறுகள்

சன்வான் ஆறு
அட்சரேகைகள் 26°59' மற்றும் 27°22' மற்றும் தீர்க்கரேகைகள் 76°16' மற்றும் 76° 46' என்ற புவியியல் அடையாளக் கூறுகளில் ஆல்வார் மாவட்டத்தின் ஆங்கிரி கிராமத்தின் மலைகளுக்கு அருகில் உருவாகி 29 கிமீ தெற்கே சிர்சா தேவி பண்ட் வரை பாய்கிறது. பின்னர் 66 கிமீ கிழக்கில் பாய்ந்து பாணகங்காவுடன் சங்கமிக்கிறது.

பலாசான் நதி
அட்சரேகைகள் 27°02' மற்றும் 27°18' மற்றும் தீர்க்கரேகைகள் 76°25' மற்றும் 76°49' என்ற புவியியல் அடையாளக் கூறுகளில் அல்வார் மாவட்டத்தின் ராச்புரா கிராமத்தின் மலைகளில் உருவாகிறது. தென்கிழக்கில் 24 கிமீ தொலைவும் கிழக்கில் மற்றொரு 24 கிமீ தொலைவும் பாய்கிறது. பின்னர் இந்தியானா கிராமத்திற்கு அருகில் பாணகங்காவுடன் சங்கமிக்கிறது.

மேற்கோள்கள்
-----------

1. 1 2  Banganga River basin, PHED Rahasthan, accessed 22 July 2021.
2. 1 2 3 4 5 6  Banganga River bin Rajasthan, Gangakosh, accessed 22 July 2021.
3. ↑  Tiwari, Arun (2006). *Arvari Sansad*. Tarun Bharat Sangh (TBS).
4. ↑  Singh, Rajendra (2014). *Sikhti Sikhati Arvari Nadi*. TBS.
5. ↑  Patel, Jashbhai (1997). *STORY OF RIVULET ARVARI (From DEATH TO REBIRTH)*. TBS.